
 13.12.2012
 BG
 Официален вестник на Европейския съюз
 L 341/25
 РЕШЕНИЕ НА СЪВМЕСТНИЯ КОМИТЕТ НА ЕИП
 No 173/2012
 от 28 септември 2012 година
 за изменение на приложение XI (Електронни комуникации, аудио-визуални услуги и информационно общество) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 531/2012 на Европейския парламент и на Съвета от 13 юни 2012 г. относно роуминга в обществени мобилни съобщителни мрежи в рамките на Съюза (1) трябва да бъде включен в Споразумението за ЕИП.
 (2)
 Регламент (ЕС) No 531/2012 отменя Регламент (ЕО) No 717/2007 на Европейския парламент и на Съвета (2), който е включен в Споразумението и съответно трябва да бъде отменен в рамките на Споразумението.
 (3)
 Поради това приложение XI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 5вф (Регламент (ЕО) No 717/2007 на Европейския парламент и на Съвета) от приложение ХI към Споразумението за ЕИП се заменя със следното:
 „32012 R 0531: Регламент (ЕС) No 531/2012 на Европейския парламент и на Съвета от 13 юни 2012 г. относно роуминга в обществени мобилни съобщителни мрежи в рамките на Съюза (ОВ L 172, 30.6.2012 г., стр. 10).
 За целите на споразумението разпоредбите на регламента се четат със следните адаптации:
 а)
 В член 1, параграф 6 се добавя следната алинея:
 „При отсъствие на публикуван обменен курс на еврото спрямо исландската крона от Европейската централна банка на датата на влизане в сила на Решение на Съвместния комитет на ЕИП No 173/2012 от 28 септември 2012 г., с което настоящият регламент се включва в Споразумението за ЕИП, се прилага обменният курс, публикуван на същата дата от исландската централна банка.
 За целите на последващите граници и максимални цени по член 7, параграф 2, член 9, параграф 1 и член 12, параграф 1 референтните обменни курсове, които се прилагат за определяне на преразгледаните стойности в случая на исландската крона и при отсъствието на съответен публикуван обменен курс на Европейската централна банка, са публикуваните от исландската централна банка два месеца преди датата, от която се прилагат преразгледаните стойности.“
 б)
 В член 1, параграф 7 се добавя следната алинея:
 „При отсъствие на публикуван обменен курс на еврото спрямо исландската крона от Европейската централна банка на датата на влизане в сила на Решение на Съвместния комитет на ЕИП No 173/2012 от 28 септември 2012 г., с което настоящият регламент се включва в Споразумението за ЕИП, се прилага обменният курс, публикуван на същата дата от исландската централна банка.
 За целите на последващите граници и максимални цени по член 8, параграф 2, член 10, параграф 2 и член 13, параграф 2 референтните обменни курсове, които се прилагат за определяне на преразгледаните стойности в случая на исландската крона и при отсъствието на съответен публикуван обменен курс на Европейската централна банка, са средните стойности на обменните курсове, публикувани от исландската централна банка два, три и четири